 ڪراچي (ويب ڊيسڪ) پاڪستان سپر ليگ فرنچائز پي سي بي کان ناڪ آئوٽ ميچون ڪراچي ۾ ڪرائڻ جو مطالبو ڪري ڇڏيو. ذريعن موجب ڪيترن ئي فرنچائز جا مالڪ پي ايس ايل ميچون ڪراچي کان لاهور منعقد ٿيڻ تي خوش ناهن. فرنچائز مالڪن جو چوڻ آهي ته چار ٽيمون ڪراچي ۾ موجود آهن ته بقايا ميچون به ڪراچي ۾ ئي ڪرايون وڃن، جيڪڏهن ضرورت پئي ته باقي ٻيون ٽيمون به هتي گهرائي ڇڏينداسين، ان سان سفري خرچ به گهٽجي ويندا. ان حوالي سان پي سي بي جي ترجمان جو چوڻ آهي ته ٻئي سيمي فائنل ۽ فائنل قذافي اسٽيڊيم ۾ ئي کيڏيو ويندو، اسان جو شيڊول ۾ وڌيڪ ترميم جو ڪو ارادو ناهي.